बार आैर बेंच मिलकर टैक्स से जुड़ी समस्याएं करें हल: जैन
जीएसटी पर कॉन्फ्रेंस में इनकम टैक्स के प्रिंसिपल चीफ कमिश्नर बोले-
बारऔर बेंच लीगल सिस्टम की दो बाजू हैं, जो न्यायालय के अफसर ही हैं और न्यायालय को सहयोग के साथ-साथ मदद भी करते हैं। यह बात इनकम टैक्स के प्रिंसिपल चीफ कमिश्नर केसी जैन अपने संबोधन में कही। वह पंजाब टैक्सेशन बार एसोसिएशन (पीटीबीए), टैक्सेशन बार एसोसिएशन (टीबीए) और डिस्ट्रिक्ट टैक्सेशन बार एसोसिएशन (डीटीबीए) की ओर से संयुक्त तौर पर जीएसटी पर कराई कॉन्फ्रेंस में बतौर चीफ गेस्ट बोल रहे थे। उन्होंने बताया कि जैसे एक डॉक्टर बीमारी का इलाज करता है, ठीक वैसे ही बार आैर बेंच टैक्स की समस्याओं का समाधान करते हैं।
इस दौरान इनकम टैक्स के चीफ कमिश्नर बिनय कुमार झा, प्रिंसिपल कमिश्नर जगतार सिंह और भामा, वैट महकमे से एईटीसी कम सीनियर एडिटर एसएस चन्नी, एईटीसी सुनीता सोही आदि ने प्रधानमंत्री गरीब कल्याण योजना के बारे विस्तारपूर्वक देते अघोषित आय का खुलासा कर इसका लाभ लेने का सुझाव दिया। पीटीपीए के प्रेसिडेंट अशोक जुनेजा और जनरल सेक्रेटरी बीआर कौशल, टीबीए प्रेसिडेंट त्रिलोक भल्ला और जनरल सेक्रेटरी रिषी खन्ना ने बताया कि नोटबंदी के बाद बैंकों में नकदी जमा कराने से संबंधित करीब 15 लाख ई-मेल इनकम टैक्स महकमे द्वारा भेजी गई हैं। इनमें से करीब 7.5 लाख लोगों ने इसका जबाव दे दिया है। अब जमा कराई नकदी का सोर्स पता करने के लिए आखिरी लेटर भेजे जा रहे हैं।
सेमिनार में मुख्य प्रवक्ता अतुल गुप्ता ने जीएसटी से जुड़ी विभिन्न धाराओं के बारे जानकारी देते कहा कि यह सरकार का बहुत अच्छा कदम है और इससे देश एक राष्ट्र और एक टैक्स सिस्टम से जुड़ जाएगा। डीटीबीए के प्रेसिडेंट बाल कृष्ण गुप्ता और जनरल सेक्रेटरी विवेक शर्मा ने बताया कि जीएसटी 163 देशों में लागू है और भारत इसे लागू करने वाला 164वां देश बन जाएगा। आखिर में अशोक जुनेजा ने सेमिनार में आए मेहमानों का धन्यवाद किया।
hin_Deva bho_Deva hin_Deva hin_Deva hin_Deva